บลจ.กรุงไทยเปิดขาย4กองทุนรวด
บลจ.กรุงไทย เพิ่มทางเลือกนักลงทุนเปิดขาย4 กองทุนลงทุนตราสารหนี้-หุ้นไทย-กองทุนอีทีเอฟหุ้นแบงก์
6 พ.ย. 2555

บลจ.กรุงไทย เพิ่มทางเลือกนักลงทุนเปิดขาย4 กองทุนลงทุนตราสารหนี้-หุ้นไทย-กองทุนอีทีเอฟหุ้นแบงก์
นายสมชัย  บุญนำศิริ   กรรมการผู้จัดการ  บริษัทหลักทรัพย์จัดการกองทุน (บลจ.) กรุงไทย หรือ KTAM เปิดเผยว่า ในสัปดาห์นี้บริษัทเปิดจำหน่ายกองทุนใหม่จำนวน  4  กองทุน ได้แก่ กองทุน เปิดกรุงไทยธนทรัพย์ บี 57 (KTSUPB57) ลงทุนในเงินฝากต่างประเทศ 88% ที่เหลือลงทุนในประเทศ อายุ 6 เดือน ผลตอบแทนประมาณ 3% ต่อปี เสนอขายวันที่ 7-13 พ.ย.2555            
กองทุนเปิดกรุงไทยสมาร์ท  อินเวส 3 เดือน 2 (KTSIV3M2 ) เสนอขายถึงวันที่ 9 พ.ย.2555  เน้นลงทุนในเงินฝาก ตั๋วแลกเงินของธนาคารธนชาต  และธนาคารไอซีบีซี   ในสัดส่วน 40%ของมูลค่าทรัพย์สินสุทธิของกองทุน ส่วนที่เหลือลงทุนในตั๋วแลกเงินของภาคเอกชนที่มีอันดับเครดิตตั้งแต่ BBB+ ขึ้นไป ผลตอบแทนประมาณ  2.75%ต่อปี 
นอกจากนี้อยู่ในช่วงเปิดจำหน่ายกองทุนเปิดกรุงไทย 8% ทริกเกอร์ฟันด์ 8  เสนอขายถึงวันที่ 8  พ.ย.2555 มูลค่าโครงการ 1,000  ล้านบาท ลงทุนขั้นต่ำ 10,000 บาท เน้นลงทุนหุ้นไทยและผู้จัดการกองทุนสามารถปรับสัดส่วนการลงทุนในหุ้นหรือตราสารหนี้ได้ตามเหมาะสมกับสภาวะ โดยกองทุนตั้งเป้าผลตอบแทน 8% ภายในเวลา 8 เดือน
สำหรับกองทุนเปิด KTAM SET Banking ETF Tracker “EBANK” ซึ่งเป็นกองทุนรวมอีทีเอฟที่อ้างอิงกับดัชนี “SET Banking Sector Index” เสนอขายถึงวันที่ 9 พ.ย.2555  มูลค่าโครงการ 1,000 ล้านบาท ลงทุนขั้นต่ำ 5,000 บาท เน้นลงทุนในหลักทรัพย์ที่เป็นส่วนประกอบของดัชนี SET Banking Sector Index หลังจากเสนอขายครั้งแรกแล้วกองทุนจะเข้าจดทะเบียนซื้อขายในตลาดหลักทรัพย์แห่งประเทศไทยในวันที่ 20 พ.ย.2555